કેન્દ્ર સરકારે મોટર વ્હીકલ એક્ટમાં સુધારા કરીને નવા ટ્રાફિક નિયમો, જોગવાઇઓ અને આકરા દંડને લાગુ કરવામાં આવ્યો હતો પરંતુ ગુજરાતમાં આટલા આકરા દંડ અને જોગવાઇઓને લઇ આમજનતામાં ઉગ્ર આક્રોશ ભભૂકી ઉઠતાં રાજય સરકારે વાહન વ્યવહાર વિભાગના અધિકારીઓ, આરટીઓ અને ટ્રાફિક સત્તાધીશો સહિતના સંબંધિત સત્તાવાળાઓ સાથે બેઠક યોજી તેમ જ આ સમગ્ર મામલે હાઇપાવર કમીટી મારફતે સમીક્ષા કરી નવા કાયદાની ૫૦ જેટલી કલમોમાં નોંધનીય ફેરફાર કર્યો હતો અને ખાસ કરીને ટ્રાફિક કે વાહન સંબંધી અપરાધ કે ગુનામાં દંડની આકરી રકમમાં થોડો ઘટાડો કરી પ્રજાજનોને આંશિક રાહત આપવાનો પ્રયાસ કર્યો હતો.